Навършил 18 години, през ноември 1831 г., се записва за студент във Факултета по медицина към Университета в Страсбург, където изучава анатомия до 1833 г. Живее в къщата на свещеника Йохан Якоб Йегле. В Страсбург преживява посрещането на победените генерали от потушеното въстание на поляците, както разказва в някои от многобройните си писма до родителите. Все повече се застъпва за политическа свобода.